પાંચ-પાંચ વર્ષોથી રાજ્ય સરકારની યોજના અંતર્ગત ઘરથાળના પ્લોટ મેળવવા દર દર ભટકી રહેલા ગોઝારિયાના રાવળ સમાજના પ૦ પરિવારો મહેસાણા તાલુકા પંચાયત કચેરીમાં પહોંચ્યા હતા અને અહીં ટીડીઓ તેમજ તાલુકા પંચાયત પ્રમુખ સમક્ષ પોતાની હૈયાવરાળ ઠાલવી હતી. માંડ માંડ પેટીયું રળનાર પરિવારોની વેદના સાંભળી પ્રત્યુત્તર પાઠવતાં ટીડીઓ અને પ્રમુખે તેઓને ઘરથાળના પ્લોટ વહેલીતકે મળે તે માટેની કાર્યવાહી કરવા હૈયાધારણા આપી હતી.